open-index/open-wikipedia-markdown huggingface dataset:
Aires Sousa

**Airesas Suza** (*Aires Rodrigo da Encarnação Sousa*; g. 1998 m. rugsėjo 17 d.) – futbolininkas iš Portugalijos, atakuojantis krašto saugas.

## Karjera
Žaidėjas futbolininko karjerą pradėjo Portugalijoje. Atstovavo Lisabonos „Benfica“ jaunimo akademijos ekipoms. Portugalijos U-23 lygoje sužaidė 98 rungtynes bei pelnė 17 įvarčių.

2022 m. persikėlė į Albaniją ir atstovavo „Bylis“. Superlygoje sužaidė 9 rungtynes, pelnė vieną įvartį.

### FC Džiugas
2023 m. sausio 16 d. tapo žinoma, kad futbolininkas atstovaus „Džiugo“ klubui.

2023 m. balandžio 5 d. pasižymėjo įvarčiu A lygos rungtynėse prieš FK Kauno Žalgiris.

2024 m. sausio 6 d. tapo žinoma, kad futbolininkas palieka klubą.

### FK Babrungas
2024 m. sezone atstovavo Plungės „Babrungui“. 2024 m. kovo 8 d. debiutavo Pirmos lygos rungtynėse prieš Panevėžys B. Susitikimas baigėsi nulinėmis lygiosiomis (0-0). Futbolininkas rungtynes pradėjo ant atsarginių suolelio, o aikštelėje pasirodė mačo pabaigoje. 2022 m. kovo 22 d. pelnė įvartį Pirmos lygos rungtynėse prieš FA Šiauliai B. Po Aires Sousa sm9gio rezultatas tapo 2-0, o rungtynės baigėsi plungiškių pergale rezultatu 3-2.

### FK Banga
2024 m. vasarą perėjo į Gargždų „Bangą“. 2024 m. liepos 22 d. debiutavo A lygos rungtynėse prieš Alytaus „Dainavą“. Aires Sousa 32 rungtynių minutę pelnė įvartį ir išlygino rezultatą (1-1), tačiau gargždiškiai pralaimėjo varžovams rezultatu 1-3.

2024 m. rugpjūčio 13 d. pasižymėjo pelnydamas du įvarčius LFF taurės ketvirtfinalio rungtynėse prieš Kėdainių „Nevėžį“. Pirmasis įvartis krito jau septintą susitikimo minutę, o tryliktą tapo 2-0. Vėliau įvarčius pelnė Karolis Toleikis (62 min.) ir Pijus Srėbalius (76 min. nuo 11 metrų žymos ir 78 min.), o Gargždų „Banga“ sutriuškino varžovus rezultatu 5-0.

### Vėlesnė karjera
2025 m. sausio 18 d. tapo žinoma, kad futbolininkas persikėlė į FK Igman Konjic (Bosnija ir Hercegovina).

## Pasiekimai
; su FK „Banga“
*  **LFF taurės laimėtojas**: 2024 m.;

## Statistika
; A lygos statistika.

Spalvų reikšmės:
:  rungtyniavo A lygoje;
:  Pirmoje lygoje;

## Išnašos

## Nuorodos
* alyga.lt svetainė
* [ SOCCERWAY]
* Transfermarkt
* lietuvosfutbolas.lt
* Globalsportsarchive
* fcdziugas.lt svetainė
Kvanokaša

**Kvanokaša** (*Kwanokasha*) – dvasia indėnų čoktavų mitologijoje.

Ši dvasia įsivaizduota esanti nedidelė, ūgiu nepranokstanti dvejų ar trejų metų vaiko. Kvanokašos buveinė – kažkur toli esantis urvas po didelėmis uolomis.

Tikėta, kad Kvanokaša veikianti piktavališkai: pagrobianti sergančius vaikus ir nusigabenanti į savo buveinę. Čia vaikų laukiantys įvairūs išbandymai: trys senos dvasios pasiūlančios vaikams užnuodytą peilį ir du pluoštelius žolelių (vienas iš jų nuodingas). Nuo to, ką vaikas gaunąs, priklausąs jo likimas: vaikas, kuriam atitenkąs užnuodytas peilis, tapsiąs blogu žmogumi, vaikas, gaunąs nuodingų žolelių pluoštelį, niekuomet negalėsiąs išgydyti kitų žmonių ar kaip nors kitaip jiems padėti. Geriausias likimas to vaiko, kuriam atitenkąs nenuodingų žolelių pluoštelis: suaugęs toks vaikas tampąs didžiu gydytoju ir įtakingu bendruomenės nariu, tačiau iki tol pasinaudoti savo galia negalįs. Kvanokaša ir trys senos dvasios mokančios šiuos vaikus gydymo būdų, kaip naudoti žoleles ir gydomąsias priemones.

## Išnašos
Ieva Labanauskaitė

**Ieva Labanauskaitė** (g. 1993 m. spalio 28 d. Vilniuje) – Lietuvos aktorė, pedagogė.

## Biografija
2012 m. baigė Vilniaus Žirmūnų gimnaziją.

2012–2013 m. studijavo VU filosofiją. 2018 m. baigė LMTA (kurso vad. Jonas Vaitkus & Airida Gintautaitė).

2018 m. dalyvavo projekte X Faktorius. 2020 m. laidoje "KK2". 2021 m. dalyvavo projekte Lietuvos Balsas.

2020 m. baigė aktorinio meistriškumo magistro studijas East 15 vaidybos mokykloje (kurso vad. Robin Sneller, Londonas).

2020 m. pradėjo vesti juoko jogos užsiėmimus.

Nuo 2021 m. dirba LMTA lektore ir JMDT aktore.

2023 m. Briuselyje studijuoja Moshé Feldenkraiso metodą – dėmesingojo judėjimo techniką.

## Vaidmenys
* 2018 m. „Mums viskas gerai“ – :pl:Dorota Masłowska, rež. Eglė Švedkauskaitė;
* 2021 m. Aktorė – „Big Pharma“, rež. Arturas Bumšteinas;
* 2022 m. Merlyn, Vežikė – A. Špilevojus „Šv. Speigas“, rež. A. Špilevojus;
* 2022 m. Aktorė – „Kūnai“, chor. / rež. Marius Pinigis, Adrian Carlo Bibiano;
* 2022 m. Lola/Sara Ruta/Lėlė I – K. DiCamillo „Nepaprasta Edvardo Tiuleino kelionė“, rež. Kotryna Siaurusaitytė;
* 2022 m. Liūnė Janušytė – A. Špilevojus „Sala, kurios nėra“, rež. A. Špilevojus.

## Šaltiniai
Johnny Hyde

**Džonis Haidas** (, 1895 m. kovo 23 d. Rusijos imperija – 1950 m. gruodžio 18 d. – Palm Springsas, JAV) – Merlin Monro padėjęs pasiekti karjeros JAV talentų agentas.

## Biografija
Haidas gimė žydų šeimoje Rusijoje, tikrasis jo vardas buvo Ivanas Haidabura. 1898 m. kovą atvyko gyventi į JAV.

XX a. 4–ajame ir 5–ajame dešimtmečiuose Haidas dirbo talentų agentūros „William Morris Agency“ Vakarų pakrantės biuro viceprezidentu ir pramogų versle atstovavo kai kurioms ryškiausioms įžymybėms. 1949 m. jis susitiko su tuomet dar nežinoma aktore ir modeliu Merlin Monro, kai Palm Springso rakečių klube plakatinio stiliaus nuotraukoms ją fotografavo Holivudo fotografas Bruno Bernardas. Monro tapus Haido kliente, jis patarė jai pasidaryti nedidelę plastinę operaciją ir pasinaudojo savo įtaka, kad padėtų jai gauti keletą vaidmenų – Andželos filme „Asfalto džiunglės“ ir panelės Kasvel filme „Viskas apie Ievą“. Monro pasirodymų sukeltas ažiotažas leido Haidui susitarti dėl jos kontrakto su kino kompanija „20th Century Fox“. Praėjus vos kelioms dienoms po sutarties pasirašymo, Kalifornijoje, Palm Springse 55–erių Haidas mirė nuo širdies smūgio.

Nors Monro buvo beveik 31 metais už Haidą jaunesnė, jis galiausiai dėl jos paliko savo žmoną. Haidas norėjo Monro vesti, bet ji ne kartą atsisakė už jo tekėti; ji buvo sakiusi, kad myli Haidą, bet iš tikrųjų tai buvo netiesa.

Po Haido mirties liko trečioji žmona aktorė Mozelė Kreivens (1914–2004) ir keturi sūnūs: du iš pirmosios santuokos su Florens Harper ir du iš santuokos su Kreivens.

Haidą vaidino Ronas Rifkinas filme „Norma Džyn ir Merlin“ (*Norma Jean & Marilyn*), Ričardas Beishartas televizijos filme „Merlin: Nepapasakota istorija“ (*Marilyn: The Untold Story*), Džoelis Grėjus televizijos filme „Merlin ir aš“ (*Marilyn and Me*) ir Loidas Bridžesas televizijos mini serialo „Moviola“ serijoje „Šių metų blondinė“ (*This Year’s Blonde*).

## Išnašos
Djoliba AC

**Djoliba Athletic Club**, o trumpiau vadinamas **Djoliba AC** – Malio futbolo klubas, įsikūręs šalies sostinėje Bamake. 

Namų rungtynes žaidžia „Hérémakono“ sporto komplekso stadione (), talpinančiame 35 tūkst. žiūrovų.

## Istorija
Klubas įkurtas 1960 m. Rungtyniavo aukščiausioje šalies lygoje. Daugkartiniai šalies čempionai ir futbolo taurės laimėtojai. Atstovavo šaliai Afrikos žemyno turnyruose.

## Pasiekimai
;  **[[Malio futbolo lyga|Aukščiausioji lyga]]: 24**
*  **Čempionai**: 1966, 1967, 1968, 1971, 1973, 1974, 1975, 1976, 1979, 1982, 1985, 1988, 1990, 1991–1992, 1995–1996, 1996–1997, 1997–1998, 1998–1999, 2004, 2007–2008, 2008–2009, 2011–2012, 2021–2022, 2023–2024 m.
;  **[[Malio futbolo taurė]]: 20**
*  **Nugalėtojai**: 1965, 1971, 1973, 1974, 1975, 1976, 1977, 1978, 1979, 1981, 1983, 1993, 1996, 1998, 2003, 2004, 2007, 2008, 2009, 2022 m.
;  **Malio Supertaurė (8):** 
*  **Nugalėtojai**: 1993, 1994, 1997, 1999, 2008, 2012, 2013, 2022 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
*  Adama Coulibaly, gynėjas.
*  Drissa Diakité, gynėjas.
*  Souleymane Diamoutene, gynėjas.
*  Alphousseyni Keita, saugas.
*  Sidi Keita, saugas.
*  Amadou Sidibé, gynėjas. 
*  Adama Tamboura, gynėjas.
*  Dramane Traoré, puolėjas.

; Užsieniečiai
*  Mamadou Diallo, puolėjas.

## Išnašos

## Nuorodos
* **Oficiali klubo svetainė** (arch.)
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Vladislavas Surkovas

**Vladislavas Jurjevičius Surkovas** (; g. 1962 m. arba 1964 m. rugsėjo 21 d.) – Rusijos politikas ir verslininkas.

## Biografija
1999–2011 m. tarnavo Rusijos prezidento administracijos vadovo pirmuoju pavaduotoju; tuo metu jis dažnai buvo laikomas pagrindiniu Kremliaus ideologu, pasiūliusiu ir įgyvendinusiu „suverenios demokratijos“ koncepciją Rusijoje. Nuo 2011 m. gruodžio iki 2013 m. gegužės V. Surkovas ėjo Rusijos Federacijos ministro pirmininko pavaduotojo pareigas. Po atsistatydinimo V. Surkovas grįžo į Rusijos prezidento instituciją ir tapo asmeniniu Vladimiro Putino patarėju santykių su Abchazija, Pietų Osetija ir Ukraina klausimais. 2020 m. vasario mėn. Rusijos prezidento įsakymu jis buvo nušalintas nuo šių pareigų.

V. Surkovas laikomas figūra, turinčia daug galios ir įtakos V. Putino administracijoje ir, anot leidinio „The Moscow Times“, tai nepriklauso nuo oficialių vienu ar kitu metu jo užimamų pareigų. BBC dokumentinių filmų kūrėjas Adamas Curtisas teigia, kad V. Surkovo sukurtas teatro ir politikos mišinys nuo pat 2000 m. padėjo V. Putinui ir jo aplinkos žmonėms išsilaikyti valdžioje.

## Išnašos
William Morris Agency

**William Morris Agency (WMA)** () – Holivudo talentų agentūra. Ji atstovavo kai kuriems žinomiausiems XX a. kino ir televizijos aktoriams bei muzikantams. Per 109–erius metus trukusią veiklą ji buvo laikoma „žymiausia didžiųjų talentų agentūra pramogų versle“.

1898 m. Viljamas Morisas (tikrasis vardas *Zelman Moses*), iš Vokietijos atvykęs žydų imigrantas, Niujorke atidarė savo vardo agentūrą, atrenkančią vodeviliams aktorius. 1918 m. WMA agentūra buvo oficialiai įregistruota Niujorke.

2009 m. kovą WMA pranešė susijungsianti su talentų agentūra „Endeavor Talent Agency“, kad suformuotų agentūrą „William Morris Endeavor“. 2017 m. spalį agentūra „William Morris Endeavor“ buvo pervadinta į „Endeavor“.

## Išnašos
SPA 6A

**SPA 6A** – Pirmojo pasaulinio karo laikotarpiu Italijos karalystės įmonėje „*[[Italiana Società Piemontese Automobili]]*“ sukurtas vandeniu aušinamas vienaeilis šešių cilindrų aviacinis vidaus degimo variklis, išvystydavęs 205–230 AG (151–169 kW) galią.

Variklis buvo naudojamas su tradiciniu (5,19:1) suspaudimo laipsniu (205 AG (151kW)); taip pat eksploatacijos metu buvo parengtos dvi modifikacijos su aukštesniais suspaudimo laipsniais: 5,46:1, generavusiu 220 AG (162 kW) ir 5,78:1, generavusiu 230 AG (169 kW) galią.

## Naudojimas

SPA 6A buvo montuojamas į Pirmojo pasaulinio karo metu ir ankstyvuoju tarpukariu Italijoje gamintus orlaivius:

* Ansaldo A.1 Balilla
* Ansaldo SVA
* Barteli BM.5
* Breda A.2
* Breda A.3
* Breda A.9 ir A.9bis
* CANT 7ter
* Caproni Ca.61a
* Caproni Ca.66
* SIAI S.50

Variklis taip pat buvo montuojamas į Lenkijoje gamintas licencinius lėktuvus Ansaldo A.1 ir Barteli BM-5b.

## Techniniai duomenys

### Bendrosios charakteristikos

* **Tipas:** vienaeilis šešių cilindrų vidaus degimo variklis
* **[[Vidaus degimo variklio cilindro skersmuo|Cilindro skersmuo]]:** 135 mm
* **Stūmoklio eiga:** 170 mm

### Komponentai

* **Vožtuvų valdymas:** SOHC, du vožtuvai cilindrui
* **Kuro sistema:** du „Zenith“ karbiuratoriai
* **Aušinimo sistema:** aušinimas vandeniu
* **Reduktorius:** tiesioginė pavara
* **Uždegimo sistema**: du „Marelli“ uždegimo magnetai

### Galia

* **Galia:** 162 kW (220 AG) esant 1 600 aps./min. jūros lygyje

## '''Panašūs varikliai'''

* Austro-Daimler 6

* BMW IIIa
* Hiero 6
* Liberty L-6
* Mercedes D.III

## Bibliografija
* (EN) *Jane’s Fighting Aircraft of World War I*. London. Studio Editions Ltd, 1993. 
* (EN) YavorD, *[http://www.theaerodrome.com/forum/showthread.php?t=54255 Ansaldo SPA 6 A aero]*, *The Aerodrome Forum,* http://www.theaerodrome.com/
* (FR) Jean-Noël Passieux, *[http://jn.passieux.free.fr/html/Spa_6A.php S.P.A. 6A]*, *Air et Espace*, 
* (IT) Jotti da Badia Polesine, *Annuario dell’Aeronautica Italiana 1929–1930*, Milano, Ed. Libreria Aeronautica, 1930,

## Išnašos
Isotta Fraschini V.6

„**Isotta Fraschini V.6**“ – Pirmojo pasaulinio karo viduryje Italijos karalystėje sukurtas vienaeilis šešių cilindrų, vandeniu aušinamas stūmoklinis aviacinis variklis. Jo indekse naudota raidė „V“ reiškė ne variklio formą, o itališką žodį „*volo*“ (liet. „*skrydis*“). Variklio konstrukcija buvo tipiška tuometiniams orlaivių varikliams; jo pagrindas buvo šeši ketaus cilindrai, sumontuoti and aliumininio bloko ir uždengti bendra galvute.

Variklis pradėtas kurti 1915 m. pabaigoje, pradėtas naudoti – 1917 m.

„Isotta Fraschini V.6“ gamino tiek „*[[Isotta Fraschini]]*“, tiek, pagal licenciją – ir „*[[Fabbrica Italiana Velocipedi Edoardo Bianchi]]*“.

## Variantai

;* V.6
;* V.6bis

## Naudojimas
„Isotta Fraschini V.6“ buvo montuojamas į Pirmojo pasaulinio karo metu ir ankstyvuoju tarpukariu Italijoje gamintus orlaivius:

* Ansaldo SVA
* CANT 18
* Caproni Ca.4
* Caproni Ca.5
* Caproni Ca 61
* Macchi M.5
* Macchi M.7
* Piaggio P.6
* Savoia-Marchetti S.57
* SIAI S.13
* SIAI S.22

## Techniniai duomenys (V.6)

### Bendrosios charakteristikos

* **Tipas:** Šešių cilindrų vandeniu aušinamas vidaus degimo variklis
* **Darbinis tūris**: 7389 cm3
* **[[Variklio sausas svoris|Sausasis svoris]]**: 265 kg

### Komponentai

* **Vožtuvų valdymas:** SOHC, du vožtuvai cilindrui
* **Kuro sistema:** du „Zenith“ karbiuratoriai
* **Aušinimo sistema:** aušinamas vandeniu
* **Reduktorius:** tiesioginė pavara
* **Uždegimo sistema**: du „Marelli“ uždegimo magnetai

### Galia

* **Galia:** 186 kW (250 AG) esant 1 650 aps./min.

## Bibliografija
* (IT) Edoardo Gentile, Edoardo Bianchi, Vimodrone (MI), Giorgio Nada Editore, 1992, .
* (EN) Gunston, Bill. World Encyclopedia of Aero Engines. Cambridge, England. Patrick Stephens Limited, 1989. 
* (EN) Hirschauer, Louis; Dollfus, Charles, eds. (1921). L’Année Aéronautique: 1920–1921. Paris: Dunod. p. 123.
* (IT) Jotti da Badia Polesine, Annuario dell’Aeronautica Italiana 1929–1930, Milano, Ed. Libreria Aeronautica.

## Išnašos
Joseph Mankiewicz

**Džozefas Leo Mankevičius** (, 1909 m. vasario 11 d. Vilks Baris, Pensilvanija, JAV – 1993 m. vasario 5 d. Bedfordas, JAV) – amerikiečių scenaristas, kino režisierius ir prodiuseris.

## Biografija
Dž. Mankevičius gimė Vilks Baryje, Pensilvanijoje žydų šeimoje. Jo tėvas Francas Mankevičius (*Franz Mankiewicz*) emigravo iš Vokietijos, o motina Johanna Blumenau – iš Kuršo. Be savo vyresniosios sesers Ernos Mankevič Stenbak (*Erna Mankiewicz Stenbuck*, 1901–1979), jis turėjo vyresnįjį brolį Hermaną Dž. Mankevičių (*Herman J. Mankiewicz*, 1897–1953), kuris Džozefą atvedė į Holivudą, kad jis taptų scenaristu. Džozefo Mankevičiaus brolis Hermanas taip pat buvo įžymus scenaristas, už geriausią scenarijų gavęs „Oskarą“.

Per 40 m. Holivude trukusią karjerą Dž. Mankevičius parašė scenarijus 48–iems filmams. Režisavo daugiau kaip 20 filmų, tarp jų „Filadelfijos istoriją“ („The Philadelphia Story“, 1940), už kurį, kaip geriausią filmą, buvo nominuotas „Oskarui“, ir „Metų moterį“ („Woman of the Year“, 1942).

Dž. Mankevičius yra vienintelis režisierius ir scenaristas, kuris dvejus metus iš eilės gavo „Oskarus“ už geriausią adaptuotą scenarijų ir už geriausią režisūrą: 1949 m. už filmą „Laiškas trims žmonoms“ („A Letter to Three Wives“) ir 1950 m. už filmą „Viskas apie Ievą“; pastarasis iš viso buvo nominuotas 14–oje „Oskaro“ kategorijų, iš jų 6–iose laimėjo.

Kino kompanijoje „Paramount Pictures“ 17 m. dirbo scenaristu. Taip pat dirbo kino kompanijoje „Metro-Goldwyn-Mayer“ režisieriumi ir prodiuseriu, o vėliau perėjo į kino kompaniją „Twentieth Century Fox“.

Dž. Mankevičius mirė nuo širdies smūgio 1993 m. vasario 5 d. likus šešioms dienoms iki 84–ojo gimtadienio. Palaidotas Šventojo Mato episkopalinėse šventoriaus kapinėse Bedforde, Niujorko valstijoje.

## Filmografija
* Dž. Mankevičiaus filmografija

## Išnašos
Kvikumatas

**Kvikumatas** (*Kwikumat*) – gyvybės kūrėjas indėnų kvečanų mitologijoje.

Pasakojama, kad Kvikumatas gimęs ant vandenyno dugno drauge su broliu Kokomatu. Šis išnirdamas iš vandenyno apakęs nuo sūraus vandens ir tapęs brolio priešininku, mirties nešėju. Kvikumatas iš molio sukūręs žmones, o Kokomatas bandęs brolį pamėgdžioti, tačiau jo lipdiniai virtę irklakojais padarais. Sakoma, kad iš jų atsiradę visi irklakojai paukščiai.

## Išnašos
Ketmeno kalnagūbris

**Ketmeno kalnagūbris** arba ***Ketpeno kalnagūbris*** (, , ) – kalnagūbris Tianšanio kalnuose, pietryčių Kazachstane (Almatos sritis) ir vakarų Kinijoje (Sindziangas). Ilgis ~300 km, plotis 40–50 km. Aukštis iki 3638 m (Nebesnajos k.). Sudarytas iš efuzyvų, smiltanio, vietomis – iš granito.

Būdingas aukštikalnių reljefas. Papėdėse plyti stepės, aukščiau – eglynai ir kalnų pievos.

## Šaltiniai
Kermadeko lovys

**Kermadeko lovys** – povandeninis lovys Ramiojo vandenyno pietvakariuose, į šiaurės rytus nuo Naujosios Zelandijos, į rytus nuo Kermadeko salų. Tęsiasi iš šiaurės į pietus 1270 km, vidutinis plotis 88 km, didžiausias gylis 10 047 m (1958 m. išmatuotas iš laivo „Vitiaz“). Šiaurėje Kermadeko lovys susisiekia su Tongos loviu.

## Šaltiniai
Nacionalinė švietimo agentūra

**Nacionalinė švietimo agentūra** – įstaiga, įgyvendinanti Lietuvos ikimokyklinio, priešmokyklinio, bendrojo ugdymo politiką.

## Istorija

2019 m. rugsėjo 1 d. pradėjo veiklą, reorganizavimo būdu sujungis 6 anksčiau LR švietimo, mokslo ir sporto ministerijai pavaldžias įstaigas (Nacionalinis egzaminų centras, Nacionalinė mokyklų vertinimo agentūra, Specialiosios pedagogikos ir psichologijos centras, Švietimo aprūpinimo centras, Švietimo informacinių technologijų centras, Ugdymo plėtotės centras).

## Šaltiniai
Rourkela

**Rourkela** (, , ) – miestas Indijos rytuose, Odišos valstijoje, 328 km nuo Bhubanešvaro. Veikia technikos institutas, plėtojama plieno pramonė.

## Sportas
Populiarus žolės riedulys. 2023 m. atidarytas didžiausias šalyje Birsa Mundos tarptautinis riedulio stadionas. Mieste vyko 2023 m. pasaulio vyrų žolės riedulio taurės varžybos.

## Šaltiniai
CD Universidad Católica del Ecuador

**Club Deportivo de la Universidad Católica del Ecuador**, o trumpiau vadinamas **Universidad Católica** – Ekvadoro futbolo klubas, rungtyniaujantis aukščiausioje lygoje. Įsikūręs šalies sostinėje Kite. Namų rungtynes žaidžia „Atahualpos“ olimpiniame stadione (), talpinančiame daugiau nei 35 tūkst. žiūrovų.

## Istorija
Klubas įkurtas 1963 m. gegužės 15 d. Žinoma, kad 1965 ir 1966 m. rungtyniavo aukščiausioje šalies lygoje, bet joje neįsitvirtino ir iškrito į antrą pakopą. 

Nuo 1969 m. vėl rungtyniavo aukščiausioje lygoje. 1973 ir 1979 m. A serijoje užėmė antrą vietą.

1989 m. sezoną praleido antroje pakopoje, o nuo 1990 m. kurį laiką rungtyniavo A serijoje.

1993 m. žaidė antroje pakopoje, bet po sezono buvo perkelti į žemesnį divizioną. 

Nuo 1999 m. rungtyniavo antroje pakopoje. 2007 m. tapo B serijos nugalėtojais ir buvo perkelti į aukščiausią lygą. Joje neįsitvirtino ir vėl iškrito. 

2009 m. B serijoje liko antroje vietoje, bet pateko į A seriją. 2010 m. A serijoje liko vienuolikti ir vėl iškrito į antrą pakopą.

2011 m. B serijoje liko trečioje vietoje, o 2012 m. tapo šio diviziono nugalėtojais.

Nuo 2013 m. rungtyniavo  A serijoje, 2022 m. sezone užėmė trečią vietą.

## Pasiekimai
;  **[[Serie A (Ekvadoras)|Serie A]] (aukščiausioji lyga):**
*  **Čempionai (0)**: –
*  **Antroji vieta (2):** 1973, 1979 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Futbolininkai, atstovavę Ekvadoro nacionalinei rinktinei.
*  Óscar Bagüí
*  Alex Bolaños
*  Juan Carlos Burbano
*  Polo Carrera
*  Gabriel Espinosa
*  Ítalo Estupiñán
*  Juan Carlos Godoy
*  Raúl Guerrón
*  Walter Iza
*  Cristian Mora, vartininkas;
*  Santiago Morales
*  Marco Mosquera
*  Luis Preti
*  Mario Enrique Raffart
*  Jorge Ron
*  Juan Triviño
*  Éder Valencia
; Užsieniečiai
*  Ismael Díaz, vingeris, puolėjas.
* Alcerino Barbosa
* Enrique Vera, atraminis saugas;
* Omar Guerra

## Treneriai
* Jorge Célico (2010–2014)
* Luis Soler (2014)
* Jorge Célico (2014–2017)
* Patricio Lara (2017)
* Gustavo Díaz (2017)
* Marcelo Romano (2017)
* Santiago Escobar (2017–2021)
* Miguel Rondelli (2021–2022)
* Igor Oca (nuo 2022 m. lapkričio)

## Lietuviai
*  Mantas Tamulionis, vartininkų treneris, 2023 m. sausis – 2024 m. birželis

## Išnašos

## Nuorodos
* **[ Oficiali klubo svetainė]**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* national-football-teams
Viskas apie Ievą

**Viskas apie Ievą** () – 1950 m. JAV filmas, drama. Scenarijaus autorius ir režisierius – Joseph L. Mankiewicz, prodiuseris – Darryl F. Zanuck. Filmas grįstas Mary Orr 1946 m. apsakymu „Ievos išmintis“ („The Wisdom of Eve“), nors Orr titruose neminima. Pagrindinius vaidmenis atliko Bette Davis, Anne Baxter, George Sanders ir Celeste Holm. Nedidelį vaidmenį atliko Marilyn Monroe.

## Siužetas
Netiesioginis veiksmas sukasi aplink pradenčiąją aktorę Ievą Harington (*Eve Harrington*). Sugniuždyta ir vieniša Ieva pasirodo Brodvėjaus superžvaigždės Margo Čening (*Margo Channing*) persirengimo kambaryje ir Margo bei jos draugams pasakoja melancholišką savo gyvenimo istoriją. Margo priglaudžia Ievą po savo sparnu, tačiau pasirodo, kad Ieva – klastinga, Margo išnaudojanti moteris.

## Aktoriai

* Bette Davis – Margo Channing
* Anne Baxter – Eve Harrington
* George Sanders – Addison DeWitt
* Celeste Holm – Karen Richards
* Gary Merrill – Bill Sampson
* Hugh Marlowe – Lloyd Richards
* Thelma Ritter – Birdie Coonan
* Gregory Ratoff – Max Fabian
* Marilyn Monroe – Claudia Casswell
* Barbara Bates – Phoebe
* Walter Hampden – pagyvenęs aktorius (Sarah’os Siddons apdovanojimų įteikėjas)
* Randy Stuart – mergina
* Craig Hill – lyderis
* Leland Harris – durininkas
* Barbara White – autografų medžiotoja
* Eddie Fisher – scenos vadovas
* William Pullen – kontoros tarnautojas
* Claude Stroud – pianistas vakarėlyje
* Eugene Borden – prancūzas
* Helen Mowery – reporteris
* Steven Geray – padavėjų vadovas

## Kritikų atsiliepimai
Kritikai filmą įvertino labai gerai. Remdamasi 111 apžvalgų, vertinimų apibendrinimo svetainė „Rotten Tomatoes“ filmui suteikė 99% reitingą ir davė 9,3/10 balo vidurkį. Svetainės kritikai sutaria: „Sumanus, rafinuotas ir nepaprastai juokingas filmas „Viskas apie Ievą“ – tai Holivudo klasika, kuri bėgant metams tik gerėja“.

## Nominacijos ir apdovanojimai

## Vėlesnis pripažinimas

Amerikos scenaristų gildija filmo scenarijui skyrė V vietą tarp visų laikų geriausiųjų.

## Nuorodos
* Filmo „Viskas apie Ievą“ ištrauka („YouTube“ kanalas, anglų k.)

## Išnašos
2023 m. pasaulio vyrų žolės riedulio taurė

**2023 m. pasaulio vyrų žolės riedulio taurė** – 15-oji pasaulio vyrų žolės riedulio taurė, kuri vyko 2023 m. sausio 13 - sausio 29 dienomis Indijos miestuose Bhubanešvare ir Rourkeloje. Tai ketvirtoji vyrų pasaulio taurė, kuri vyko Indijoje.

## Rengėjų rinkimas
Oficialiose varžybose dėl teisės surengti 2023 m. pasaulio taurę varžėsi penki pasiūlymai:
* ****
* 
* 
* **'
* **'

Vokietija ir Ispanija pasitraukė iš kandidatų varžybų savo noru. 

2019 m. lapkritį teisė rengti 2023 m. pasaulio taurę atiteko Indijai. 

## Kvalifikacija

## Stadionai

## Grupių varžybos
### A grupė

----

----

### B grupė

----

----

### C grupė

----

----

### D grupė

----

----

## Atkrentamosios varžybos

## Galutinė rikiuotė

## Rezultatyviausi žaidėjai

## Šaltiniai

## Nuorodos
* Oficiali svetainė
Čilės vyrų žolės riedulio rinktinė

**Čilės vyrų žolės riedulio rinktinė** – komanda, atstovaujanti Čilei tarptautinėse varžybose. Rinktinės sudėtį ir veiklą koordinuoja Čilės žolės riedulio federacija.

2023 m. Čilės rinktinė pirmą kartą pateko į 2023 m. pasaulio vyrų žolės riedulio taurės varžybas.

## Dalyvavimas čempionatuose
### Olimpinės žaidynės

### Pasaulio taurė

## Šaltiniai

## Nuorodos
*Oficiali svetainė
Stade Malien

**Stade Malien de Bamako**, o trumpiau vadinamas **Stade Malien** – Malio futbolo klubas, įsikūręs šalies sostinėje Bamake. 

Namų rungtynes žaidžia Kovo 26-osios stadione (), talpinančiame 50 tūkst. žiūrovų.

## Istorija
Klubas įkurtas 1958 m. Rungtyniavo aukščiausioje šalies lygoje. Daugkartiniai šalies čempionai ir futbolo taurės laimėtojai. 

Atstovavo šaliai Afrikos žemyno turnyruose.

## Pasiekimai
;  **[[Malio futbolo lyga|Aukščiausioji lyga]]: 23**
*  **Čempionai**: 1970, 1972, 1984, 1987, 1989, 1993, 1994, 1995, 2000, 2001, 2002, 2003, 2005, 2006, 2007, 2010, 2011, 2013, 2014, 2015, 2016, 2020, 2021, 2025 m.
;  **[[Malio futbolo taurė]]: 23**
*  **Nugalėtojai**: 1961, 1963, 1970, 1972, 1982, 1984, 1985, 1986, 1988, 1990, 1992, 1994, 1997, 1999, 2001, 2006, 2013, 2015, 2018, 2021, 2023, 2024, 2025 m.
;  **Malio Supertaurė: 10** 
*  **Nugalėtojai**: 1998, 2000, 2001 2005, 2006, 2007, 2009, 2010, 2014, 2015 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
*  Salif Keïta, puolėjas (1960–1963, 1965–1966)
*  Soumbeyla Diakité, vartininkas, (1999–2014, 2016–2018)
*  Modibo Maïga, puolėjas (2000–2003).
*  Djigui Diarra, vartininkas.
*  Mamadou Doumbia, gynėjas.
*  Mamadou Coulibaly, puolėjas.
; Užsieniečiai
*  Mohamed Kaboré, vartininkas.
*  Lawrence Doe, gynėjas.
*  Ousmane Diabaté, atraminis saugas.
*  Ouro-Nimini Tchagnirou, vartininkas.

## Išnašos

## Nuorodos
* **Oficiali klubo svetainė**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Sahel SC

**Sahel Sporting Club**, o trumpiau vadinamas **Sahel SC** – Nigerio futbolo klubas, įsikūręs šalies sostinėje Niamėjuje. 

Namų rungtynes žaidžia Generolo Seini Kunčės stadione (), talpinančiame 35 tūkst. žiūrovų.

## Istorija
Klubas įkurtas 1975 m. Rungtyniavo aukščiausioje šalies lygoje. Daugkartiniai šalies čempionai ir futbolo taurės laimėtojai. 

Atstovavo šaliai Afrikos žemyno turnyruose.

## Pasiekimai
;  **[[Nigerio Superlyga]]/Ligue 1:**
*  **Čempionai (12):** 1974, 1986, 1987, 1990, 1991, 1992, 1994, 1996, 2003, 2004, 2007, 2009 m.
;  **[[Nigerio futbolo taurė]]:**
*  **Nugalėtojai (12):** 1974, 1978, 1986, 1992, 1993, 1996, 2004, 2006, 2011, 2012, 2014, 2017 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
*  Issa Djibrilla, saugas.
*  Koffi Dan Kowa, gynėjas.
*  Abdoul Razak Seyni, gynėjas.
*  Sadou Idrissa, puolėjas.
*  Mohamed Djibo Wonkoye, puolėjas.
*  Moussa Issa Mossi, puolėjas.
*  Abdoulkarim Oumarou, gynėjas.
*  Mohamed Chicoto, gynėjas.

## Išnašos

## Nuorodos
* **Oficiali klubo svetainė**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Šiaurės vakarų divizionas (NBA)

**Šiaurės vakarų divizionas** () – vienas iš trijų divizionų, priklausančių NBA lygos Vakarų konferencijai. Divizioną sudaro penkios komandos: Denverio „Nuggets“, Minesotos „Timberwolves“, Oklahoma Sičio „Thunder“, Portlando „Trail Blazers“ ir Jutos „Jazz“.

Šiaurės vakarų divizionas buvo sukurtas 2004-05 m. sezono pradžioje, kuomet Šarlotės „Bobcats“ prisijungė prie NBA lygos bei tapo 30-ąja komanda. „Nuggets“, „Timberwolves“, „Trail Blazers“, „Jazz“ ir „SuperSonics“ buvo penkios ekipos, kurios priklausė divizionui inauguraciniame sezone.

Nuo 2021-22 m. sezono Šiaurės vakarų diviziono čempionai yra apdovanojami Samo Joneso trofėjumi.

## Komandos
* Denverio „Nuggets“
* Jutos „Jazz“
* Minesotos „Timberwolves“
* Oklahoma Sičio „Thunder“
* Portlando „Trail Blazers“

## Diviziono čempionai

### Diviziono titulai pagal komandą

## Šaltiniai
Savoia-Marchetti S.57

**Savoia-Marchetti S.57** – tarpukariu, XX a. trečiame dešimtmetyje, Italijos karalystės įmonėje Savoia-Marchetti sukurta vienmotorė skraidanti valtis, skirta žvalgybai iš oro, naudota Italijos KOP (*[[Regia Aeronautica]]*) ir Argentinos KOP.

Orlaivis buvo medinės konstrukcijos biplanas. Įgulą sudarė pilotas ir žvalgas-šaulys, kurių darbo vietos buvo įrengtos atvirose kabinose priekinėje jo dalyje. S.57 buvo varomas vienu 186 kW (249 AG) galios vienaeiliu šešių cilindrų varikliu Isotta-Fraschini V.6. Orlaivio ginkluotę sudarė vienas ant žiedo sumontuotas žvalgo valdomas 7,7 mm kalibro kulkosvaidis .

1923 m. Italijos KOP (it. *Regia Aeronautica*) užsakymu „Savoia-Marchetti“ sukūrė du prototipus (Nr. MM.24643 ir 24644). 1925 m. *Regia Aeronautica* įsigijo aštuoniolika S.57 (Nr. MM.35000 / 35017); jie buvo naudojami mokymo tikslais.

Argentinos KOP užsakymu buvo pagamintas patobulintas modelis **S.57bis**, varomas 224 kW (300 AG) galios Hispano-Suiza Type 42 (8Fb) varikliu, leidusiu pasiekti 255 km/h greitį. Jis gavo indeksą HC.1.

## Operatoriai

; 

* *Aviación Naval* – karinio jūrų laivyno aviacija, 1 vnt.

; 
* *[[Regia Aeronautica]]* – karo aviacija, 20 vnt.

## Techniniai duomenys
* **Įgula:** 2
* **[[Sparno mojis]]:** 11,25 m
* **Ilgis**: 8,00 m
* **Aukštis**: 2,55 m
* **Kilimo svoris:** 1 605 kg
* **Jėgainė:** 1 × vandeniu aušinamas vienaeilis 6 cilindrų 186 kW (249 AG) galios vidaus degimo variklis Isotta Fraschini V.6
* **Propeleris**: medinis, dvimentis, fiksuoto žingsnio

**Skrydžio duomenys**

* **Maksimalus [[V greičiai|greitis]]:** 215 km/h (134 mylios į valandą, 116 mazgų)
* **Kreiserinis greitis**: 145 km/h
* **Skrydžio nuotolis**: 765 km

**Ginkluotė**

* **Kulkosvaidžiai:** 1 × 7,7 mm ant Skarfo žiedo montuojamas žvalgo kulkosvaidis „FIAT-Revelli Modello 1914“

## Literatūra
* (IT) Boroli, Achille and Adolfo; Nilo, Mario, eds. „Savoia-Marchetti“ Mach 1 Enciclopedia dell’aviazione Vol. 7. EDIPEM, Novara (1978).
* (IT) Curami, A., Gambarini, G.,: *Catalogo delle Matricole Militari della Regia Aeronautica 1923/1943*
* (EN) David Donald, The complete encyclopedia of world aircraft, Reprinted., New York, NY, Barnes & Noble Books, 1997, p. 820, .
* (EN) John M. Andrade, Latin-American Military Aviation, Midland Counties Publications, 1982, .
* (EN) Jonathan W. Thompson, Italian civil and military aircraft, 1930–1945, Aero Publishers, 1963, p. 235, 250.
* (IT) Macchine volanti: geometria e disegno dei velivoli in Italia, 1909–1930, Kappa, 2006, p. 40.
* (EN) All the World’s Aircraft, S. Low, Marston, Limited.
* (EN) Christopher Chant, The illustrated history of the air forces of World War I & World War II, Galley Press, 1979, .
* (IT) Giorgio Rochat, Italo Balbo, aviatore e ministro dell’aeronautica, 1926–1933, I. Bovolenta, 1979.
* (EN) Daryl E. Murphy, The Aviation Fact Book, McGraw-Hill, gennaio 1998, .
* (ES) Museo de la Aviacion Naval Argentina: 1928 – Savoia Marchetti S-57, elmuan.blogspot.it. 
* (RU) Savoia-Marchetti S.57, Уголок неба. Большая авиационная энциклопедия, airwar.ru.

## Išnašos
Manikorė (upė)

**Manikorė** () – upė vakarų Brazilijoje, Amazonės valstijoje; dešinysis Madeiros intakas (Amazonės baseinas). Prasideda atokiose vietose Rondonijos pasienyje, Kampos Amazonikos nacionaliniame parke. Teka į šiaurę retai gyvenamomis vietomis. Įteka Madeiron šalia Manikorės miesto.

Didžiausi intakai: Manikorezinjas, Žatuarana (dešinieji).

Prie upės įsteigtas Manikorės biologinis rezervatas (2016 m.), Manikorės indėnų teritorija.

## Šaltiniai
Manikorė

**Manikorė** () – miestas Brazilijoje, Amazonės valstijoje, 330 km į pietvakarius nuo Manauso, Madeiros dešiniajame krante, prie Manikorės upės žiočių. Savivaldybės centras. Yra oro uostas, keltas per Madeirą (toliau keliu jungiasi su Manauso–Humaitos plentu). Medienos, maisto, statybinių medžiagų pramonė, tropinių vaisių auginimas.

Savivaldybės plotas – 48 283 km², gyventojų skaičius – 59 225 (2022 m.). Kitos didesnės gyvenvietės: Santo Antonio do Matupis, Baro Altas, Kašoeirinija.

## Istorija
Gyvenvietės apylinkėse pradėtos steigti XIX a. 1868 m. Manikorės kaimas tapo parapijos centru (perkeltas iš San Žoan Batista do Krato). 1877 m. suteiktas miestelio, o 1896 m. miesto statusas. Savibaldybės centras nuo 1877 m.

## Šaltiniai
Aripuananas

**Aripuananas** () – upė vakarų Brazilijoje, daugiausia Amazonės valstijoje; dešinysis Madeiros intakas (Amazonės baseinas). Prasideda Mato Groso valstijos šiaurėje, Igarapes do Žuruenos valstijos parko paribyje, Šiauriniuose kalnuose (Sera do Nortėje). Teka šiaurėn Amazonijos miškais, vaga labai vingiuota, gausu protakų ir senvagių. Įteka į Madeirą ties Novo Aripuananu.

Didžiausi intakai: Pašiuba, Gvariba, Ruzveltas (kairieji), Marakananas, Pombasas (dešinieji).

Aukštupyje sudaryta Dardanelų užtvanka, sunaikinusi vaizdingą Dardanelų krioklį. Upės aukštupyje įsikūręs Aripuanano miestas.

## Šaltiniai
Ruzveltas (upė)

**Ruzveltas** () – upė vakarų Brazilijoje, Rondonijos, Mato Groso ir Amazonės valstijose; kairysis Aripuanano intakas (Madeiros ir Amazonės baseinas). Prasideda rytų Rondonijoje, į šiaurę nuo Viljenos, Paresiso kalnuose. Teka daugiausia šiaurės kryptimi per vakarų Mato Grosą, žemupyje – per Amazonės valstiją. Įteka į Aripuananą ties Aruanano vietove, netoli Transamazonijos plento.

Didžiausi intakai: Brankas, Mašadinijas, Madeirinija (kairieji), Kapitan Kardozas (dešinysis).

Vaga slenkstėta. Upės baseinas retai gyvenamas. Prie Ruzvelto įsiteigta daug saugomų teritorijų: Aripuanano Parko, Ruzvelto, Zorų, Igarape Preto tenjarinų indėnų teritorijos (gyvena sintalargai, zorai, tenjarinai), Gvaribos–Ruzvelto išteklių rezervatas, Kampos Amazonikos nacionalinis parkas.

Anksčiau vadinta ***Duvida*** ( 'abejonės upė'), bet vėliau pervadinta JAV prezidento Teodoro Ruzvelto, keliavusio šia upe 1913–1914 m. garbei. Jis, pasitraukęs iš politikos, drauge su brazilų keliautoju Kandidu Rondonu leidosi plaukti šia, tuo metu beveik neištyrinėta upe.

## Šaltiniai
Igapo-Asu

**Igapo-Asu** () arba ***Preto do Igapo-Asu*** – upė vakarų Brazilijoje, Amazonės valstijoje; kairysis Madeiros intakas (Amazonės baseinas). Prasideda į šiaurės vakarus nuo Manikorės, netoli Žari upės. Teka į šiaurės rytus. Prateka Tasiuano ežerą. Žemupyje skaidosi į dvi protakas – viena (30 km ilgio) įteka Madeiron į pietvakarius nuo Borbos, kita (Autaz Asu) ~220 km teka lygiagrečiai su Madeira ir per didžiulius pelkynių bei šlapynių plotus pasiekia Amazonę.

Didžiausi intakai: Luna, Tupana (kairieji), Autaz Mirinas (dešinysis).

Upės baseinas retai gyvenamas. Prie Autaz Asu atšakos įsikūręs Autazeso miestas.

## Šaltiniai
Benz Bz.IIIb

**Benz Bz. IIIb** – 1918 m. Vokietijos imperijos įmonėje "Benz & Cie. " sukurtas aštuonių cilindrų, vandeniu aušinamas „V“ formos aviacinis vidaus degimo variklis.

## Konstrukcija ir gamyba
„Benz Bz. IIIb“ buvo kuriamas karo pabaigoje, Vokietijos pramonei ir kariuomenei stengiantis sukurti įrangą, galinčią sėkmingai konkuruoti su Antantės ginkluote. "Benz & Cie. " siekė pakartoti Prancūzijoje ir Ispanijoje sukurto 8 cilindrų variklio „Hispano-Suiza 8“ sėkmę ir todėl kai kuriuos sprendimus vystė atgalinės inžinerijos būdu, naudodmaiesi trofėjiniais numuštų Antantės lėktuvų varikliais. Rezultatas – „Benz Bz. IIIb“ gavosi gana didelis variklis, tačiau jis nebuvo toks efektyvus ir patikimas.

Šie varikliai nebuvo priimti į ginkluotę, tačiau daugelis Pirmojo pasaulinio karo pabaigos vokiečių lėktuvų prototipų naudojo tiek Bz. IIIb, tiek ir jo modifikacijas su reduktoriumi – **Benz IIIbo** ir **Benz IIIbm**. Pastarieji kentėjo nuo vibracijos problemų.

## Taikymas

* AEG DJ.I
* AEG PE
* Albatros D.X
* Albatros Dr.II
* Albatros W.8
* LFG Roland D.VII
* LFG Roland D.VIII

## Techniniai duomenys (Benz Bz. IIIb)

### Bendrosios charakteristikos

* **Tipas:** 8 cilindrų skysčiu aušinamas „V“ formos variklis su 60° kampu išdėstytais cilindrų blokais
* **Cilindro skersmuo:** 135 mm
* **Stūmoklio eiga:** 135 mm
* **Darbinis tūris:** 15,5 L
* **Ilgis:** 1 300 mm
* **Plotis:** 860 mm
* **Aukštis:** 850 mm (33 in)
* **[[Variklio sausas svoris|Sausas svoris]]:** 257 kg

### Komponentai

* **Kuro sistema:** karbiuratorinė
* **Aušinimo sistema:** aušinamas skysčiu

### Galia

* **Galia:** 195 AG (144 kW) esant 1 750 aps/min. jūros lygyje

## Literatūra

* (EN) Gunston, Bill (1986). World Encyclopedia of Aero Engines. Wellingborough: Patrick Stephens. p. 25.
* (EN) Green, William; Swanborough, Gordon (1994). The Complete Book of Fighters. Godalming, UK: Salamander Books. p. 339. .
* (EN) „Century of Flight “.

## Išnašos
Tasiuanas

**Tasiuanas** () – ežeras vakarų Brazilijoje, Amazonės valstijoje, ~100 km į vakarus nuo Borbos. Susidaręs Igapo-Asu žemupyje (Madeiros baseinas). Ilgis iš rytų į vakarus 29 km, plotis iki 8 km.

Patenka į Kunjų–sapukajų indėnų teritoriją.

## Šaltiniai
Billal Sebaihi

**Bilalas Sebaihi** (; g. 1992 m. gegužės 31 d.) – alžyriečių kilmės futbolininkas iš Prancūzijos, krašto saugas. Lietuvoje atstovavo „Žalgirio“ klubui.

## Karjera
Karjerą pradėjo prancūzų klubo „Saint Etienne“ akademijoje. 2010–2012 m. žaidė „bekų“ ekipoje.

2013 m. rungtyniavo Alžyro klubuose: pasirašė sutartį su CS Constantine, tačiau nuomos pagrindais persleistas USM El Harrach.

2014 m. išvyko į Portugaliją, kur atstovavo Aveiro „Beira-Mar“.

2015 m. liepos 7 d. pasirašyta sutartis su kitu portugalų klubu Estorilio „Praia“. 

2017–2019 m. rungtyniavo Turkijos Pirmoje lygoje, atstovavo „Manisaspor“ ir „Boluspor“.

2020 m. persikėlė į Kazachstaną, kur atstovavo Aktau „Kaspij“.

2021 m. pusmetį rungtyniavo Sibiu „Hermannstadt“ (Rumunija).

2022 m. atstovavo Kazachstano „Maqtaaral“ klubui, pelnė 5 įvarčius ir atliko 4 rezultatyvius perdavimus.

### Vilniaus "Žalgiris"
2023 m. sausio 18 d. pranešta, kad tapo Vilniaus „Žalgirio“ nariu.

2023 m. liepos 16 d. oficialiai pranešta, kad su žaidėju nutraukta sutartis.

A lygoje sužaidė šešerias rungtynes, bei rungtyniavo Supertaurės, bei vieneriose LFF taurės rungtynėse.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* Transfermarkt
* footballdatabase.eu
* lietuvosfutbolas.lt
* Globalsportsarchive
Madumda

**Madumda** – kūrėjas indėnų pomų mitologijoje.

Madumbdos buveine laikytas dangus. Turėjęs jaunesnįjį brolį – Kojotą. Šis keliavęs po žemę ir kūręs žmones. Pasakojama, kad sukūręs pasaulį Madumda pasidaręs neveiklus, jo brolis Kojotas pavogęs Saulę, kad būtų šviesa. Iš pradžių nebuvę įprastų gyvūnų, tik gyvūnai-pabaisos; būtent Kojotas suteikęs jiems dabar įprastus pavidalus.

## Išnašos
Urana FC

**Urana Football Club d`Arlit**, o trumpiau vadinamas **Urana FC** – Nigerio futbolo klubas, įsikūręs Arlite. 

Namų rungtynes žaidžia Arlito miesto stadione (), talpinančiame 7 tūkst. žiūrovų.

## Istorija
Žinoma, kad nuo 2000 m. rungtyniavo aukščiausioje šalies lygoje.

Nuo 2010–2011 m. sezono stipriausia šalies lyga vadinta Ligue 1. 2011–2012 m. buvo ketvirtoje vietoje.

Nuo 2018–2019 m. aukščiausioji lyga vadinta Superlyga. Keletą metų iš eilės likdavo dvyliktoje vietoje.

## Pasiekimai
;  **[[Nigerio Superlyga]]/Ligue 1:**
*  **Čempionai (0):** 
;  **[[Nigerio futbolo taurė]]**
*  **Nugalėtojai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
*  Abdoul Kader Arzakou, atraminis saugas.

## Išnašos

## Nuorodos
* **Oficiali klubo svetainė**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Nyck de Vries

**Nikas de Vrisas** (*Nyck de Vries*, g. 1995 m. vasario 6 d.) – autosporto lenktynininkas iš Nyderlandų. Nuo 2023 m. atstovauja „Scuderia AlphaTauri“ komandai.

## Biografija
2008 m. olandas laimėjo WSK World Series kartingų čempionatą, taip pat tapo Vokietijos jaunimo kartingų čempionu. 2010 ir 2011 m. tapo pasaulio kartingų čempionu.

2012 m. de Vries debiutavo Formula Renault Eurocup čempionate. 2014 m. tapo čempionato nugalėtoju.

2016 m. sportininkas lenktyniavo GP3 serijos čempionate, o kitais metais prisijungė prie Formulės 2 čempionato.

2019 m. su „ART Grand Prix“ komanda tapo Formulės 2 čempionu.

2019 m. debiutavo naujai įsteigtame Formulės E čempionate. 2021 m. tapo šio čempionato nugalėtoju su „Mercedes-EQ“ komanda.

2022 m. debiutavo Formulėje 1 kaip kelių komandų pilotas bandytojas. Tų metų Italijos GP debiutavo lenktynėse, pakeitęs susirgusį Aleksanderį Alboną „Williams“ komandoje.

Prieš 2023 m. sezono pradžią olandas prisijungė prie „Scuderia AlphaTauri“ komandos.

## Šaltiniai
Northrop Grumman E-8 Joint STARS

**Northrop Grumman E-8 Joint STARS** (dažnai **Boeing E-8C Joint Stars**) – JAV karinių oro pajėgų žvalgybinis lėktuvas, orlaivio Boeing 707-300 modifikacija. E-8C Joint STARS, (pilnas pav. *Joint Surveillance Target Attack Radar System*) – yra karinių operacijų valdymo, vadovavimo, kontrolės, stebėjimo ir žvalgybos platforma.

Pagrindinė misija – teikti sausumos ir oro pajėgų vadams antžeminio stebėjimo duomenis, kurie padeda vykdyti operacijas, parinkti taikinius, uždelsti, sutrikdyti ir sunaikinti priešo pajėgas.

Ryškiausias ir išskirtinis išorinis orlaivio elementas – 8 metrų ilgio radaras po priekine fiuzeliažo dalimi.

E-8C radaro ir kompiuterio posistemės gali rinkti ir perduoti išsamią karo lauko informaciją apie antžemines pajėgas. Ši informacija beveik realiuoju laiku perduodama į bendrąsias kariuomenės ir jūrų pėstininkų korpuso antžemines stotis ir kitus antžeminius valdymo, kontrolės, ryšių, kompiuterių ir žvalgybos mazgus.

Radaro apžvalgos laukas apima beveik 50 000 kvadratinių kilometrų ir gali aptikti taikinius, esančius už daugiau nei 250 kilometrų.

## Variantai
;E-8A
:Originali platformos konfigūracija.

:TE-8A
:Vienas orlaivis su pašalinta misijos įranga, naudojamas įgulos mokymams.

;YE-8B
:Vienas orlaivis, turėjęs būti JAV karinio jūrų laivyno lėktuvas E-6, bet perduotas JAV karinėms oro pajėgoms kaip bandomasis orlaivis, kol buvo nuspręsta JSTARS funkcijoms atlikti pritaikyti naudotus Boeing 707 (1 iš Boeing CC-137).

;E-8C
:Gamybinės Joint STARS" platformos konfigūracija, perdaryta iš naudotų Boeing 707 (1 iš CC-137).

## Naudotojai
*  Jungtinių Valstijų karinės oro pajėgos

## Charakteristikos

***[[Įgula (mašinos)|Įgula]]:** 4 nariai (pilotas, antrasis pilotas, navigatorius, skrydžio inžinierius)
:18 specialistų (įgulos dydis priklauso nuo misijos)
***Ilgis:** 46,61 m
***[[Sparno mojis|Sparnų mojis]]:** 44,42 m
***Aukštis:** 12,95 m
***[[Tuščios transporto priemonės svoris|Tuščioji masė]]:** 77 564 kg
***[[Maksimalus kilimo svoris|Didžiausias kilimo svoris]]:** 152 407 kg
***Varikliai:** 4 × Pratt & Whitney TF33-102C turboreaktyviniai varikliai po (po 85 kN traukos jėgos kiekvienas) 
***Varikliai:** (atnaujintos versijos) 4 × Pratt & Whitney JT8D-219 turboreaktyviniai varikliai (po 94 kN traukos jėgos kiekvienas)

### Skrydžio duomenys:
***[[V greičiai|Didžiausias greitis]]:** nuo 720 km/h iki 945 km/h (priklauso nuo variklio versijos)
***Kreiserinis greitis:** nuo 723 km/h iki 945 km/h (priklauso nuo variklio versijos)
***Skrydžio trukmė:** 9 val.
***[[Skrydžio lubos]]:** 13 000 m

## Avionika
*AN/APY-7 sintetinės apertūros radaras
*12 vnt. ARC-225 UHF radijo stočių su HAVE QUICK
*2 vnt. ARC-190 aukšto dažnio radijo stotys
*4 vnt. VHF radijo stotys (2 x ARC-210, 1 x ARC-186, 1 x ARC-201D)
*3 vnt. ARC-231 SATCOM radijo stotys

## Šaltiniai

## Nuorodos
Oscar Piastri

**Oskaras Piastris** (, g. 2001 m. balandžio 6 d.) – autosporto lenktynininkas iš Australijos. Nuo 2023 m. atstovauja „McLaren“ komandai.

## Biografija
2011 m. australas pradėjo lenktyniauti kartingais. 2014 m. tapo profesionalu ir dalyvavo įvairiuose tarptautiniuose kartingų čempionatuose.

2016 m. O. Piastris debiutavo Formulės 4 čempionate.

2017 m. australas prisijungė prie Formula Renault lenktynių, o 2019 m. tapo jų čempionu.

2020 m. tapo Formulės 3 čempionu, o kitais metais laimėjo ir Formulės 2 čempionatą.

2022 m. sezone buvo Formulės 1 „Alpine F1 Team“ ir „McLaren“ komandų pilotu bandytoju.

Prieš 2023 m. pradžią buvo pranešta, kad australas prisijungs prie „McLaren“ komandos.

## Šaltiniai
Logan Sargeant

**Loganas Sardžentas** (*Logan Sargeant*, g. 2000 m. gruodžio 31 d.) – autosporto lenktynininkas iš JAV. Nuo 2023 m. atstovauja „WilliamsF1“ komandai.

## Biografija
2008 m. amerikietis pradėjo lenktyniauti kartingais. 2015 m. jis tapo kartingų pasaulio čempionato laimėtoju.

2016 m. L. Sargeant debiutavo Formulės 4 čempionate.

Vėliau amerikietis dalyvavo Formulės Renault, Formulės 3 ir Formulės 2 čempionatuose.

2022 m. pabaigoje buvo paskelbta, kad L. Sargeant lenktyniaus Formulėje 1 su „Williams“ komanda.

## Šaltiniai
Las Vegaso miesto trasa

**[[Las Vegasas|Las Vegaso]] miesto trasa** – laikina Formulės 1 lenktynių trasa, kurioje nuo 2023 m. vyksta čempionato lenktynės. Tai yra pirmasis Formulės 1 GP Las Vegase nuo 1982 m.

6,201 km ilgio trasą sudaro 17 posūkių bei 1,9 km ilgio tiesioji.

Pirmosiose Formulės 1 lenktynėse 2023 m. nugalėtoju tapo 2 kartus čempionas Maksas Ferstapenas.

## Šaltiniai

## Nuorodos
*Oficiali svetainė
Džibučio ir Lietuvos santykiai

**Džibučio ir Lietuvos santykiai** – dvišaliai tarptautiniai santykiai tarp Džibučio ir Lietuvos.

Diplomatiniai santykiai tarp Džibučio ir Lietuvos užmegzti 1999 m. birželio 9 d.

Abi šalys yra Jungtinių Tautų, UNICEF narės. Nė viena šalių nėra akreditavusi viena kitai savo ambasadorių, nėra įsteigta konsulatų, todėl santykiai daugiausiai vystomi daugiašaliu formatu. Lietuva yra akreditavusi savo ambasadorių Arabų Šalių Lygai, kurios narys yra Džibutis.

Vyrauja daugiašalis bendradarbiavimas. Tiek Džibutis, tiek Lietuva 2019–2021 m. laikotarpiui buvo išrinkti į UNICEF valdybą.

2022 m. pradžioje Lietuvoje Džibučio piliečių negyveno.

## Santykių istorija
Santykiai tarp Džibučio ir Lietuvos užmegzti 1999 m. birželio 9 d., bet yra duomenų, kad SSRS vykdytos Lietuvos okupacijos metais Džibutis palaikė ryšius su Lietuvos diplomatinėmis atstovybėmis.

2014 m. birželio 10-11 d. Atėnuose (Graikija) vykusiame ES ir Arabų Lygos susitikime dalyvavo Lietuvos užsienio reikalų ministras Linas Linkevičius, renginio paraštėse susitikdamas su Džibučio užsienio reikalų ministru.

2015 m. į misiją Afrikoje išsiųsti ir Prancūzijos vadovaujamoje bazėje Džibučio sostinėje Džibutyje dislokuoti du Lietuvos kariuomenės logistai.

Kai kurios kelionių agentūros Lietuvoje (pvz., „Grūda“) organizuoja turistines keliones į Džibutį.

## Ekonominiai santykiai
2018 m. duomenimis, prekybos apyvarta tarp Lietuvos ir Džibučio siekė 41,4 tūkst. eurų. Iš Džibučio importuojamų prekių nėra.

## Ambasadorių sąrašas
Lietuva ir Džibutis nėra vienas kitam akreditavę ambasadorių.

## Šaltiniai

## Literatūra
* 

## Nuorodos
* Džibutis | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Lietuvos ir Seišelių santykiai

**Lietuvos ir Seišelių santykiai** – dvišaliai tarptautiniai santykiai tarp Lietuvos ir Seišelių.

Diplomatiniai santykiai užmegzti 1993 m. liepos 1 d. Vyrauja daugiašalis bendradarbiavimas. Abi šalys yra Jungtinių Tautų narės.

2021 m. duomenimis, Seišelių piliečių Lietuvoje negyveno. Kelios turizmo agentūros Lietuvoje organizuoja keliones į Seišelius.

## Santykių istorija
Santykiai tarp šalių užmegzti 1993 m. liepos 1 d. Apie dvišalius santykius tarp šalių iki 1993 m. nėra žinoma. Nėra žinių apie oficialius dvišalius susitikimus tarp Lietuvos ir Seišelių.

### Ekonominiai santykiai
Prekybos apimtys ženkliai svyruoja, priklausomai nuo metų. 2018 m. duomenimis, prekybos apyvarta tarp Lietuvos ir Seišelių siekė 12 tūkst. eurų. 2016 ir 2018 m. iš Seišelių importuotų produktų nebuvo.

## Ambasadorių sąrašas
Nei Lietuva, nei Seišeliai nėra akreditavę vienas kitam ambasadoriaus.

## Šaltiniai

## Nuorodos
* Seišeliai | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)